અમદાવાદ: રૂ.૫૦૦ અને ૧૦૦૦ની ચલણી નોટ રદ થયા બાદ જેમણે મોટી રકમ બેન્કના ખાતામાં ડિપોઝિટ કરાવી છે તેમને આવકવેરા વિભાગની નોટિસો મળવાની શરૂ થઈ હોવાના ફરતા થયેલા વોટ્સએપ મેસેજથી અનેક લોકોના શ્વાસ અધ્ધર થઈ ગયા છે. જોકે ઈન્કમટેક્સ કન્સલ્ટન્ટસ આ બાબતમાં તથ્ય નહીં હોવાનું જણાવી રહ્યા છે.નોટબંધીના પગલે જૂની નોટોના સેટિંગ માટે અનેક લોકો તેમના ખાતામાં કોઈકના નાણા જમા કરી ૨૦થી ૪૦ ટકા કમિશન લઈ રહ્યા છે.